31 Bangogo ya ntotila Lemuele, nsangu ya mfunu yina mama na yandi pesaka sambu na kulonga yandi:+2 Mono fwete songa nge inki, O mwana na mono,Mono songa nge inki, O mwana ya divumu na mono,Mpi mono songa nge inki, O mwana ya balusilu na mono?+3 Kupesa ve ngolo na nge na bankento,+Mpi kulanda ve banzila yina ke fwaka bantotila.+4 Yo kele ve mbote na bantotila, O Lemuele,Yo kele ve mbote nde bantotila kunwa vinuTo nde bamfumu kutuba nde, “Malafu na mono kele na wapi?”+5 Kana ve bo ta nwa malafu mpi bo ta vila nsikuMpi bo ta soba banswa ya bantu ya kukonda mfunu.6 Beno pesa malafu yina ke lawusaka na bantu yina ke fwa+Mpi beno pesa vinu na bantu yina kele na mpasi ya ngolo.*+7 Bika bo nwa mpi bo vila kinsukami na bo;Bika bo yibuka diaka ve mpasi na bo.8 Tuba sambu na bababa;Nwanina banswa ya bantu yonso yina ke fwa.+9 Tuba mpi sambisa na lunungu;Nwanina banswa* ya muntu ya kukonda mfunu mpi ya nsukami.+א [Aleph]10 Nani lenda zwa nkento yina me fwana?*+Ntalu na yandi me luta ntama kibeni ntalu ya bakorayi.*ב [Beth]11 Bakala na yandi ke tudilaka yandi ntima kibeni,Mpi bakala na yandi ke kondaka ve kima ya ntalu.ג [Gimel]12 Yandi ke pesaka bakala na yandi lufutu ya mbote, kansi ya mbi ve,Bilumbu yonso ya luzingu na yandi.ד [Daleth]13 Yandi ke bakaka lene mpi lino;Yandi ke waka kiese na kusala ti maboko na yandi.+ה [He]14 Yandi kele bonso maswa ya muntu ya mumbongo,+Yandi ke kwendaka kubaka madia na yandi ntama.ו [Waw]15 Yandi ke telamaka ntangu mpimpa kele ntete,Yandi ke pesaka bantu ya nzo na yandi madiaMpi ke pesaka bansadi na yandi ya bankento madia.+ז [Zayin]16 Yandi kele ti lukanu ya kuzwa kilanga mpi yandi ke sumba yo;Yandi ke kuna kilanga ya vinu na ngolo na yandi.*ח [Heth]17 Yandi ke yilama sambu na kisalu ya ngolo,*+Mpi yandi ke kumisa maboko na yandi ngolo.ט [Teth]18 Yandi ke mona nde mumbongo na yandi ke pesa luta;Mwinda na yandi ke fwa ve na mpimpa.י [Yod]19 Maboko na yandi me simba ntunga ya nda ya kutungila,Mpi maboko na yandi me simba muntunga.*+כ [Kaph]20 Yandi ke tandula diboko sambu na kusadisa muntu ya kukonda mfunu,Mpi yandi ke kangudila nsukami maboko na yandi.+ל [Lamed]21 Yandi ke kudiyangisaka ve sambu na bantu ya nzo na yandi na nsungi ya madidi,Sambu bantu yonso ya nzo na yandi me lwata bilele ya madidi.*מ [Mem]22 Yandi mosi ke salaka babulanketi na yandi.Bilele na yandi me salama na lino mpi na lene ya mbwaki-ble.נ [Nun]23 Bakala na yandi me zabana mbote na bakielo ya mbanza,+Kisika yandi ke vandaka na kati ya bankuluntu ya insi.ס [Samekh]24 Yandi ke salaka mpi ke tekaka bilele ya lino*Mpi yandi ke pesaka bantu ya mumbongo mikaba.ע [Ayin]25 Yandi me lwata ngolo mpi lukumu,Mpi yandi ke tala bilumbu yina ke kwisa ti kivuvu.*פ [Pe]26 Yandi ke kangula munoko na yandi na mayele;+Nsiku ya ntima ya mbote* kele na ludimi na yandi.צ [Tsade]27 Yandi ke talaka kisalu ya bantu ya nzo na yandi,Mpi yandi ke diaka ve dimpa ya bumolo.+ק [Qoph]28 Bana na yandi ke telama mpi ke tuba nde yandi kele muntu ya kiese;Bakala na yandi ke telama mpi ke kumisa yandi.ר [Resh]29 Bankento ya me fwana* kele mingi,Kansi nge—nge me luta bo yonso.ש [Shin]30 Kitoko lenda kusa, mpi yo lenda vila nswalu,*+Kansi nkento yina ke waka Yehowa boma, bo ta pesa yandi lukumu.+ת [Taw]31 Beno pesa yandi matabisi sambu na mambu yina yandi me sala,*+Mpi bika nde bisalu na yandi kukumisa yandi na bakielo ya mbanza.+
kon_Latn